Den 24. august godkjente Hitler en generell plan for erobringen av Gibraltar. Den 23. oktober møtte han personlig Franco ved Hendaye i Frankrike, og foreslo at Spania ble med i krigen så tidlig som januar 1941; Gibraltar ville bli tatt av spesielle -enheter, og deretter gitt til Spania. Franco derimot avslo tilbudet, han ga uttrykk for Spanias behov for storstilt militær- og økonomiassistanse. Hitler ble fornærmet da Franco ga uttrykk for tvil angående muligheten for en tysk seier mot Storbritannia i britenes hjemland. Franco påpekte også at dersom De britiske øyer ble invadert og erobret ville den britiske regjering, samt mesteparten av Den britiske hær og den mektige britiske marine flykte til Canada og fortsette slaget om Atlanteren derfra, med amerikansk støtte.